hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy de hy es es tr en en hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Ամերիկացի կամավորը Եղեգնաձորում աշխատում է հանուն բնապահպանության | Forrights.am
ԱՄՆ-ում հիմնական գործունեությունը ծավալել է տուրիզմի ոլորտում։ «Գնիշիկ»-ում Սառայի հիմնական գործառույթներն առնչվում են հասարակայնության հետ կապերի, անգլերենի ուսուցման, բրոշյուրների, տեղեկատվական թերթիկների պատրաստման, փաստաթղթերի թարգմանության հետ։ Նաև սոցիալական մեդիայի միջոցով փորձում է իրազեկել հիմնադրամի մասին։ Ասում է՝ սյստեղ կամավորությամբ զբաղվելն իրեն օգնել է հասկանալ հայաստանյան տուրիստական շուկայի առանձնահատկությունները, ինչպես նաև զարգացնել տուրիզմի ոլորտում թիրախավորման հմտություններ։
«Եղեգնաձորում խոհարարություն եմ սովորել, գնացել մարզասրահ, շփվել երիտասարդների հետ, ֆուտբոլ խաղացել։ Վայոց ձորի տարածաշրջանային պետական  քոլեջում անգլերենի, նաև՝ տուրիզմի դասեր եմ տալիս։ Իմ կամավորական աշխատանքը չի սահմանափակվում միայն հիմնադրամում։ Եղեգնաձորի տնտեսագիտսկան համալսարանում օգնում եմ նաև դասախոսներին՝ անգլերենի հարցում»,-պատմում է կամավորը։
Սառան բնապահպանությունը շատ կարևոր է համարում ողջ աշխարհում։ Համագործակցելով  «Youth Opportunity Union» ՀԿ-ի հետ՝ նախորդ ամառ անցկացրել է բնապահպանական ճամբարներ Արմավիրում, Սևանում, Գավառում և Ալաբվերդիում։
Վայոց ձորում ամերիկացի կամավորի սիրելի վայրը Ելփին գյուղն է․ «Երբ ես անցյալ ամառ մասնակցեցի «Սահմանից սահման» արշավին (Border to Border), Բավրայից քայլեցինք մինչև Եղեգնաձոր, կանգ առանք Ելփինում, շատ հավանեցի այս գյուղը, այնտեղ շատ բարի են մարդիկ»,-պատմում է Սառան։ Ի դեպ, արշավի նպատակն է քայլելու միջոցով նպաստել առողջ ապրելակերպին։ Կամավորները նաև ճանապարհին կանգ են առնում և դպրոցներում դասընթացներ անցկացնում։
«Գնիշիկ» միջհամայնքային բնապահպանական հիմնադրամի տնօրեն Արուս Ներսիսյանը նախկինում ևս աշխատել է «Խաղաղության կորպուս»-ի կամավորների հետ։ Վերջինիս խոսքով՝ կամավորներն օգնում են  բարելավել լեզվի իրենց իմացությունը, ինչպես նաև նպաստում են միջմշակութային փոխանակությանը, Հայաստան են բերում ԱՄՆ-ում կիրառվող ոլորտային մեթոդներ ու նորարարություններ․
«Տեսնելով նրանց պատրաստակամությունը համայնքային զարգացման գործում՝ որոշեցի, որ մեր հիմնադրամն էլ պիտի սկսի նրանց հետ աշխատել։ Սառան նաև օգնում է մեզ՝ գրել գրանտային ծրագրեր մեր հիմնադրամի համար։ Մեր հիմնադրամի նպատակն է իրականացնել պահպանություն այն տարածքներում, որտեղ կան կարմիր գրքում գրանցված կենդանատեսակներ(գորշ արջ, բեզոարյան այծեր, կովկասյան ընձառյուծ, հայկական մուֆլոն), որպեսզի ապահովենք այդ կենդանիների միգրացիոն տեղաշարժը։ Աշխատում ենք Արենի և Խաչիկ համայնքների հետ, ունենք շուրջ 3000 հա պահպանվող տարածք։ Կանխարգելում ենք որսագողությունը, ծառահատումները, ցանկացած ապօրինի գործողություն այդ տարածքներում։  Փորձում ենք նաև իրականացնել էկոտուրիզմի և համայնքային զարգացման ծրագրեր»,-Forrights.am-ի հետ զրույցում նշեց Արուս Ներսիսյանը։
«Խաղաղության կորպուս Հայաստան»-ի հասարակայնության հետ կապերի բաժնի ղեկավար Հերմինե Ղազարյանը մեզ փոխանցեց, որ այժմ Հայաստանում ունեն 70 կամավոր։ Եվս մեկ խումբ կա, որը դեռևս չի երդվել և չի անցել կամավորական աշխատանքի․ «Նրանք նախքան կամավորության անցնելը անցնում են 3-ամսյա դասընթաց։ Ամեն տարի մոտավորապես 40 կամավոր ենք ընդունում։ «Խաղաղության կորպուս»-ում ունենք 2 ոլորտ՝ դպրոցներում անգլերենի դասավանդում և համայնքի և երիտասարդության զարգացում։ Վերջինում ներգրավված կամավորները կցված են լինում ՀԿ-ներին»,-նշեց Հերմինե Ղազարյանը։
ԱՄՆ վերադառնալուց հետո Եղեգնաձորում բնակվող կամավոր Սառան երկարաժամկետ կամավորությամբ չի զբաղվելու։ Որոշել է աշխատել տուրիզմի ոլորտում, նաև ցանկություն ունի աշխատել փախստականների հետ։
Նախորդ նյութը«Օրենսդրության և սահմանադրության մակարդակով է պետությունը զավթված եղել»․Արթուր Սաքունց
Հաջորդ նյութը«Հանցագործությունների բացահայտման գործում առանցքային է դատագենետիկական փորձաքննության արդյունքը». ՔԿ նախագահ
Դատավոր Ալեքսանդր Ազարյանը հրաժարականի դիմում է ներկայացրել․ նրա լիազորությունները դադարեցվել են
Նյու Յորքում կայացել է Փաշինյանի և Բլինքենի հանդիպումը
Փաշինյանը հանդիպել է ՆԱՏՕ-ի գլխավոր քարտուղարի հետ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Հայկական Կարմիր խաչի ընկերությունն արձագանքում է ներքին տեղահանված անձանց մարդասիրական կարիքներին
Դատավոր Ալեքսանդր Ազարյանը հրաժարականի դիմում է ներկայացրել․ նրա լիազորությունները դադարեցվել են
Edit with Live CSS
Write CSS OR LESS and hit save. CTRL + SPACE for auto-complete.